  

Projekt **SKILLSUP 2**

NATJEČAJ ZA SUDJELOVANJE U PROJEKTU

**Drage učenice i učenici,**

u okviru provedbe projekta SkillsUp 2 koji u sklopu programa Erasmus+ provodi Srednja škola Čakovec, raspisuje se natječaj za praksu učenika u Sloveniji (Terme Topolšica i Domus – starački dom Zimzelen) i u Njemačkoj (KWVD Frankfurt). Zbog trenutne epidemiološke situacije vrijeme mobilnosti je okvirno te molimo za razumijevanje.

Raspisuje se natječaj:

* za učenike smjera fizioterapeutski tehničar (kratkoročne i dugoročne mobilnosti)
* za učenike smjera medicinska sestra/tehničar opće njege ((kratkoročne i dugoročne mobilnosti)
* za učenika smjera njegovatelj (kratkoročne mobilnosti)
* za nastavnike u pratnji (4 nastavnika za Sloveniju, 1 za Njemačku)

Pravo prijave imaju svi učenici 2.d, 3.d i 4.d te 3.c, 4.c i 5.c, 2.e i 3.e razreda koji su sve dosadašnje razrede završili najmanje s prosjekom 3.5 kao i svi nastavnici kao i administrativni djelatnici uključeni u provedbu projekta. Učenici koji su trebali sudjelovati na mobilnostima u Španjolskoj, ali im je zbog više sile mobilnost odgođena te su od nje odustali, ako se prijave, automatski postaju izabrani za kratkoročne mobilnosti.

Stručna prakse će se održavati u Termama Topolšica u Topolšici, u staračkom domu Zimzelen u Topolšici te u bolnicama ili rehabilitacijskim centrima u Frankfurtu.

**Prijavna dokumentacija dostupna je na internestkim stranicama škole, a ispunjena se treba poslati na** **mobilnost.ssc@gmail.com** **do 20. lipnja do 14 sati. Rezultati će biti objavljeni do 27. lipnja, a rok za žalbe je 3 dana nakon objave rezultata.**

Ispravna natječajna dokumentacija obuhvaća u potpunosti ispunjene priložene prijavne obrasce i suglasnost roditelja te priložene dokaze dodatnih bodova (natjecanja struke, volontiranje, preporuke nastavnika, rješenje o socijalnom statusu, dokaz o samohranom roditelju, dokaz pripadnosti nacionalnoj manjini).

Podaci navedeni u Prijavnom obrascu će se provjeravati i svaki krivo ili lažno upisani podatak će značiti i diskvalifikaciju učenika.

Sudjelovanje na radionicama je OBAVEZNO! Priznaju se samo ispričnice u slučaju bolesti uz obaveznu liječničku potvrdu i opravdanje dolaskom roditelja.

Za sve dodatne informacije obratite se koordinatoru projekta na e-mail mladen.tota@gmail.com .

U Čakovcu, 15. lipnja 2020. Ravnateljica:

 Gordana Ramušćak:

 Projektni koordinator:

 Mladen Tota:

|  |  |  |  |  |
| --- | --- | --- | --- | --- |
| **DRŽAVA** | **BROJ UČENIKA** | **TRAJANJE** | **OKVIRNI DATUMI** | **ZANIMANJA** |
| NJEMAČKA KWVD Frankfurt | 7 učenika + 1 pratnja | 16 dana uključujući put | jesen/zima 2020. | Fizioterapeutski tehničar, medicinska sestra/tehničar |
| 2 nastavnika struke | 7 dana uključujući put | jesen/zima 2020. | Nastavnici strukovnih predmeta |
| SLOVENIJA Terme Topolšica | 2x6 učenika + 2 pratnje 1x3 učenika (njegovatelji) + 1 pratnja | 21 dan / 14 dana njegovatelji | srpanj/kolovoz/rujan 2020. | Fizioterapeutski tehničar, medicinska sestra/tehničar, njegovatelj |
| DUGOROČNE – 2 učenika – fizioterapeutski tehničar | 90 dana – 3 mjeseca | srpanj 2020. – listopad 2020. | Fizioterapeutski tehničar |
| 2 nastavnika struke | 7 dana | ljeto 2020. | Fizioterapeutski tehničar |
| SLOVENIJADomusDom ZimzelenTopolšica | 6 učenika + 1 pratnja | 21 dan | kolovoz/rujan 2020. | Fizioterapeutski tehničar, medicinska sestra/tehničar |
| DUGOROČNA – 2 učenika – medicinska sestra/tehničar | 90 dana – 3 mjeseca | srpanj 2020. – listopad 2020. | Medicinska sestra/tehničar |
| 2 nastavnika struke | 7 dana | ljeto 2020. | Medicinska sestra/tehničar |

Natječaji za mobilnosti u Španjolsku (medicinske sestre/tehničari - 6 učenika za Cal-lipolis Tarragona, 7 učenika za Esmovia, Valencia + 6 učenika u sklopu projekta SkillsUp za Esmovia, Valencia), Slovenija (19 kratkoročnih i 2 dugoročne mobilnosti – fizioterapeutski tehničari, medicinske sestre, njegovatelji) raspisat će se u proljeće 2021., ovisno o epidemiološkoj situaciji.